Die Heuwels Fantasties se vyfde album word op die 5de Mei 2017 bekendgestel met 'n vertoning by Weiveld in Pretoria. Jy kan nou jou kaartjie by itickets bespreek. Die kaartjie sluit 'n nuwe album in! As jy nie die vertoning kan bywoon nie, kan jy die album by die aanlynwinkel www.suprashop.co.za bestel. Hier volg 'n kort onderhoud wat ons met hulle gevoer het.
1. Wat is die "weirdste" ding wat 'n "fan" al vir julle gesê of gedoen het?
Een van die "weird" dinge was 'n "fan" wat vir Hunter 'n self geverfde portret gestuur het.
2. Wat is julle "favourite 90's jam?"
Informer van Snow
3. Ons sien uit na julle nuwe album OKAY. Vertel ons asseblief meer van die kreatiewe proses.
Ons het soos ouder gewoonte weg gegaan om te skryf in Mei verlede jaar, so hierdie is presies 'n jaar later wat als voltooi is. Daarna is als opgeneem in Stellenbosch by Sunset Studios onder die Drakenstein berge en siedaar!
4. Wat was julle oorspronklike vetrekpunt of gedagtes agter hierdie album?
Ons wil altyd albums maak wat ons verteenwoordig in terme van hoe ons gevoel het en waarvan ons gehou het op daardie tydstip van ons lewens. Ons albums is vir ons soos foto-albums en die liedjies soos fotos.
5. LED liefde is 'n liedjie waarmee meeste mense kan identifiseer.
Wat was julle idee/inspirasie agter hierdie liedjie?
Ek dink dis maar so "sign of the times" tipe ding en "top of mind" vir almal. Die revolt teen tegnologie wat ons tyd steel is regtig.
6. Wat is van julle lekkerste herinneringe met die maak van hierdie spesifieke album?
Ons het baie tyd in Vleesbaai spandeer om die idees bymekaar te trek en dis 'n baie spesiale plekkie vir ons.
7. Ons wil graag ons lesers motiveer om die lewe te geniet, te droom en hulle natuurlike talente sonlig te gee. Watter raad sou julle aan 'n sleepvoet-dromer gee?
Onthou altyd dat dit wat jou uniek maak die beste ding is waarmee jy kan rol, dus moenie probeer klink of wees soos iemand anders nie doen net wat jy doen - mense wil uniekheid sien!
8. Watter liedjie geniet julle die meeste om "live" te doen en hoekom?
Klein Tambotieboom is altyd pret en voel asof die liedjie so half al in die weefsel van ons gehoor is.